Diari Oficial de la Generalitat Valenciana


Sumari del DOGV 3013, del 13-06-1997 (1997/1508)

Bases per a la provisió de dues places d'oficial electricista
-------------------------------------------------------------

### Dades del document

Número de DOGV
:   3013

Data del DOGV
:   13-06-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/1508


Data del document
:   24-04-1997

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * concurs administratiu
    * administració local

El Ple de l'Ajuntament de Carcaixent, en sessió del dia 3 d'abril de 1997, aprovà les bases per a la provisió de dues places d'oficial electricista, mitjançant el sistema de concurs oposició, les quals es detallen a continuació:  
Bases específiques per a la provisió, en propietat, de dues places d'oficial electricista  
Primera. Objecte de la convocatòria  
Denominació de la plaça: oficial electricista.  
Grup: D.  
Naturalesa: funcionari.  
Escala: administració especial.  
Subescala: serveis especials.  
Classe: personal d'oficis.  
Sistema selectiu: concurs oposició.  
Nombre de places convocades: dues, pel torn de promoció interna.  
Segona. Requisits del personal aspirant  
Requisits generals establits en la base tercera de les bases generals municipals.  
Requisits específics: ser funcionari de l'Ajuntament de Carcaixent amb una antiguitat mínima de dos anys en el grup E.   
Titulació exigida: Graduat Escolar, Formació Professional de primer grau o equivalent.  
Tercera. Presentació dels requisits i drets d'examen  
Lloc: les sol·licituds es presentaran en el Registre General de l'Ajuntament o en la forma que determina l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Termini: 20 dies naturals, comptadors a partir de l'endemà del de la publicació de l'extracte de la convocatòria en el Boletín Oficial del Estado..  
Forma: mitjançant una instància que serà facilitada a les oficines municipals, i a la qual s'uniran els documents indicats en la base 4.1. de les generals.  
Òrgan al qual s'adreçaran: Alcaldia Presidència de l'Ajuntament de Carcaixent.  
Import drets d'examen: 1.500 pessetes.  
Pagament: caixa municipal.  
Quarta. Admissió d'aspirants  
El contingut d'aquesta base es regeix pel que es disposa en la base cinquena de les bases generals municipals.  
Cinquena. Tribunals qualificadors  
Categoria del tribunal: quarta.  
El contingut d'aquesta base es regeix pel que es disposa en la base sisena de les bases generals municipals.  
Sisena. Inici i desenvolupament de les proves  
El contingut d'aquesta base es regeix pel que es disposa en la base setena de les bases generals municipals.  
Setena. Sistema selectiu i qualificació dels exercicis  
El sistema selectiu serà el de concurs oposició. La qualificació es regirà per allò disposat en la base novena de les bases generals municipals.  
Vuitena. Fase de concurs  
Barem.  
1. Serveis prestats.  
Es valoraran a raó de 0,25 punts per any complet de serveis en el mateix grup de funcionaris o categoria laboral, o en els grups immediatament inferiors, i 0,10 punts quan es tracte de la resta de grups, fina a un màxim de 5 punts.  
2. Titulacions.  
Es valorarà fins a un màxim de 4 punts la possessió de titulacions acadèmiques, sempre que no siguen un reuisit per a l'accés a la plaça, i que tinguen relació directa amb les característiques de la plaça, d'acord amb el següent criteri:  
- Si el títol acadèmic és de nivell superior que l'exigit en la convocatòria: 2 punts.  
- Si el títol acadèmic és de nivell igual que l'exigit en la convocatòria: 1 punt.  
3. Coneixements del valencià.  
Coneixement del valencià acreditat amb un certificat oficial de la Junta Qualificadora de Coneixements del Valencià:  
- Coneixement oral: 0,10 punts.  
- Coneixement de grau elemental: 0,20 punts.  
- Coneixement de grau mitjà: 0,35 punts.  
- Coneixement de grau superior: 0,50 punts.  
No acumulables els uns als altres, és a dir, en el supòsit d'estar en possessió de diversos d'aquests certificats, tan sols es valorarà el de major puntuació.  
4. Experiència professional.  
Es valorarà a raó de 0,25 punts per any de serveis prestats en l'administració pública o empresa privada, fent funcions similars a les de la plaça convocada, fins a un màxim de 4 punts.  
5. Cursos.  
Es valoraran aquells cursos de formació i de perfeccionament que tinguen relació amb temes de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats, o qualsevol altre curs homologat per l'IVAP, segons el següents criteri:  
- Cursos de duració igual o superior a 100 hores: 2 punts.  
- Cursos de 75 o més hores i menys de 100 hores: 1,50 punts.  
- Cursos de 50 o més hores i menys de 75 hores: 1 punt.  
- Cursos de 25 o més hores i menys de 50 ores: 0,30 punts.  
- Resta de cursos, amb un mínim de 15 hores: 0,10 punts.  
La valoració total d'aquest apartat no podrà excedir els 2 punts.  
6. Grau personal.  
Es valorarà la possessió del grau personal, segons el següent criteri:  
a) Nivells de l'1 al 14: 0,5 punts.  
b) Nivells del 15 al 18: 1 punt.  
Novena. Fase d'oposició  
Constarà dels següents exercicis; el tribunal, si escau, podrà sol·licitar a l'aspirant la lectura d'aquests i així mateix podrà formular-li preguntes en relació amb els dits exercicis:  
Primer exercici. De caràcter obligatori i eliminatori.  
Consistirà en la realització d'un o diversos treballs, a determinar pel tribunal, sobre tasques d'electricista a nivell d'oficial. S'hi valorarà el grau de perfecció del treball fet, així com la rapidesa en executar-lo.  
Segon exercici. De caràcter obligatori i eliminatori.  
Consistirà en la realització d'una prova de coneixements referida als continguts del programa del temari que figura a continuació, a través d'un qüestionari de 50 preguntes, en forma de test i amb tres respostes alternatives, amb una duració mínima de 45 minuts, a determinar pel tribunal.  
Tercer exercici. De caràcter obligatori i eliminatori.  
Consistirà en la resolució de dos problemes matemàtics, basats en qualsevol de les quatre regles aritmètiques bàsiques, i en la realització d'un dictat per a valorar l'ortografia, la claredat i la correcció en l'escriptura.  
Quart exercici. De caràcter obligatori i no eliminatori.  
Consistirà a mantindre una conversa en valencià amb els membres del tribunal, a fi de valorar els coneixements orals del dit idioma.  
Deu. Publicitat de les qualificacions, llista i proposta d'aprovats pel tribunal. Presentació de documents, nomenament i pressa de possessió  
El contingut d'aquesta base es regeix pel que estableixen les bases deu, onze, dotze, tretze, catorze i quinze de les bases generals municipals.  
Onze  
En tot allò que no estableixen aquestes bases específiques, s'actuarà d'acord amb el que es disposa en les bases generals aprovades per l'Ajuntament, en la sessió de 27 de gener de 1994, i publicades en el Butlletí Oficial de la Província d'11 de febrer de 1994 i en el Diari Oficial de la Generalitat Valenciana de 24 de febrer de 1994.  
Dotze  
1. Contra aquestes bases específiques, que posen fi a la via administrativa, podrà interposar-se recurs contenciós administratiu, en el termini de dos mesos, davant del Tribunal Superior de Justícia de la Comunitat Valenciana, de conformitat amb l'article 58 de la Llei Reguladora de la Jurisdicció Contenciosa Administrativa.  
2. Aquestes bases específiques es troben a disposició de les persones interessades a les dependències municipals, en horari d'oficina.  
Programa annex  
A) Matèries específiques relacionades amb el lloc de treball.  
Tema 1. Funcions i comeses del treball d'un oficial electricista.  
Tema 2. La Brigada Municipal d'Obres i Serveis: organització i funcionament.  
Tema 3. Ordenança General de Seguretat i d'Higiene en el Treball: Electricitat. Protecció personal. Llei de Prevenció de Riscos Laborals: obligacions dels treballadors en matèria de prevenció de riscos.  
Tema 4. Mesures de resistència, aïllament i rigidesa dielèctrica. Resistència a terra.  
Tema 5. Procediment d'engegada i inversió de gir dels motors. Relés de protecció.  
Tema 6. Centres de transformació.  
Tema 7. Reglament Eletrotècnic per a Baixa Tensió.  
Tema 8. Càlcul de seccions de conductors de línies elèctriques.  
Tema 9. Aparells de maniobra i protecció.  
Tema 10. Perills de l'electricitat. Prevenció d'accidents.  
Tema 11. Tècniques d'il·luminació. Classes de llums.  
Tema 12. Instal·lacions municipals: Xarxa d'enllumenat públic. Característiques. Problemàtica de manteniment i conservació.  
Tema 13. Instal·lacions en locals de concurrència pública. Prescripcions particulars.  
Tema 14. Edificis municipals. Característiques i problemàtica de manteniment.  
Tema 15. Coneixement de la població de Carcaixent. Característiques generals. Xarxes i instal·lacions viàries. Llista de carrers.  
Carcaixent, 24 d'abril de 1997.- L'alcalde president: Rafael Navarro Ferrer.